Int tibża mill-Kasco? Għax il- Partit Nazzjonalista qal li ma jibżax. Tant li għada ser jibgħat Kastilja ċekk ta' €121,000 wara li l-Kasco bagħat ittra uffiċjali biex jiġbor id-dejn mingħand il-PN. Hekk tajjeb, bla biża! Il-PN ma jibżax mill-Kasco. Imma l-anqas il-Kasco ma jibża' mill-PN. Imma donnu x'imkien ieħor hemm min qed jibża' sewwa. Is- Sunday Times tal-lum fil-fatt tirrapporta li hemm battalja għaddejja dwar jekk il-Kap tat-Tax Compliance Unit hux ser jibqa' fil-ħatra. Jidher li hemm min irid ineħħieh bl-iskuża li l-kuntratt ta' tlett snin għalaqlu. Il-Professur Edward Scicluna, Ministru tal-Finanzi, qed jirreżisti. Imma tas-Sunday Times jgħidu li minn Kastilja ma jridux jafu! Ghax la l-Kasco ma jibżax, min qed jibża'?